, ki so pridobili bolehno in pobožnjaško carico za svojega advokata, ko se je leta 1876 Srbija zapletla v vojno s Turki. Kot človek miru, je Aleksander nerad postal zaščitnik zatiranih Slovanov in 1877 končno napovedal Turkom vojno. Po začetnem neuspehu je ruska vojska končala vojno z zmago in mirom v San Stefanu (marec 1878)., Turčijo je v evropskem delu povsem razdrobila, ji odvzela Besarabijo in Bolgariji zagotovila veliko ozemeljsko razširitev. Toda evropske velesile sanstefanskega miru niso priznale. Na berlinskem kongresu (junij-julij 1878) so ozemlje na novo razmejile. Bolgariji so določile veliko ožje meje. Turčija je dokončno priznala Srbijo, Črno goro in Romunijo. Kongres je Avstriji dal pravico zasedbe Bosne in Hecegovine, ki je tja takoj poslala svojo vojsko in z zavzetjem sandžaka Novi Pazar zabila ozemeljski klin med Srbijo in Črno goro. Ruska javnost je doživljala berlinski kongres in okupacijo Bosne in Hecegovine kot veliko ponižanje, češ, kar so osvojili ruski generali, je Aleksander za pogajalsko mizo izgubil.